PATVIRTINTA

Trakų gimnazijos direktoriaus

2022 m. Lapkričio 9 d. įsakymu Nr.V-131

**TRAKŲ GIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS) PLANAS**

**2022 - 2023 METAI**

**GIMNAZIJOS MISIJA**

Gimnazijos paskirtis – teikti kokybišką ikimokyklinį, priešmokyklinį, pradinį, pagrindinį, vidurinį išsilavinimą įvairių gebėjimų ir poreikių mokiniams, įgyti bendrąjį, sociokultūrinį raštingumą, dorinę, tautinę ir pilietinę brandą, puoselėti krikščioniškas vertybes.

**GIMNAZIJOS VIZIJA**

Trakų gimnazija – dinamiška, moderni, saugi, pozityvaus mikroklimato, nuolat besimokanti, teikianti kokybišką ugdymą, taikanti naujausias technologijas ir aktyvius ugdymo metodus, siekianti inovatyvios mokyklos tikslo.

**GIMNAZIJOS FILOSOFIJA**

Išmokslinti vaiką yra didesnis ir svarbesnis darbas nei valdyti valstybę.

Viljamas Eleris Čeningas (William Ellery Channing)

**GIMNAZIJOS VERTYBĖS**

* + - 1. Laiku, tiksliai ir sąžiningai atliekame darbus.
      2. Iniciatyvūs ir aktyvūs, ieškome naujų idėjų, jas keliame ir įgyvendiname.
      3. Elgiamės su kitais taip, kaip norime, kad kiti su mumis elgtųsi.
      4. Laikomės konfidencialumo principo, nepraktikuojame apkalbų.
      5. Esame kūrybingi, vykdome veiklas, kurios džiugina aplinkinius.
      6. Gerbiame kiekvieno nuomonę, mokame išklausyti, priimti teisingą sprendimą.
      7. Džiaugiamės aplinkinių sėkme, bendravimu ir bendradarbiavimu.
      8. Esame puikiai nusiteikę, palaikome teigiamas emocijas.
      9. Esame partneriai mokiniams ir tėvams, kuriame palankius santykius.
      10. Skatiname tobulėjimą, kūrybiškumą, toleranciją, bendrystę, lyderystę ir pilietiškumą.

Gimnazijoje ugdymo procesas vyksta viename pastate. Priešmokyklinio ir ikimokyklinio ugdymo grupės atskirtos ir įsikūrusios antrame aukšte. Pradinės klasės įsikūrusios pirmame aukšte, o 5-8 ir I-IV klasių mokomieji kabinetai yra pirmame, antrame ir trečiame aukštuose. Šalia gimnazijos yra dvi sporto aikštelės, daugiabučiai ir individualūs gyvenamieji namai. Gimnazijos teritorija neaptverta.

Įstaigoje organizuojami renginiai, akcijos, vykdomi projektai, kurių vienas iš tikslų yra skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu. Vykdyti įvairioms programoms, projektams gimnazijoje yra sudarytos geros sąlygos. Turime aktų, sporto sales, atnaujintą sporto aikštyną, kompiuterinę klasę, veikiantį internetinį ryšį. Visos mokytojų darbo vietos kompiuterizuotos. Gimnazija naudojasi elektroniniu dienynu, turi interneto svetainę, todėl yra galimybė aktualią informaciją greitai pateikti bendruomenei. Kiekvienais metais dalyvaujame akcijoje „Savaitė be patyčių", gauname padėkas.

Gimnazijoje veikia Vaiko gerovės komisija, kuri siekia teikti efektyvią ir sistemingą pagalbą. Organizuojamas ir koordinuojamas prevencinis darbas, atsižvelgiant į individualius ugdytinių poreikius, teikiama pagalba, kuriama vaikui saugi ir palanki ugdymosi aplinka, atliekamas mokinio specialiųjų ugdymosi poreikių įvertinimas.

Metodinės tarybos pagrindinis tikslas – siekti, kad pedagoginę bendruomenę sudarytų nuolat tobulėjantys, reflektuojantys ir rezultatyviai dirbantys profesionalūs pedagogai, diegiantys duomenų analize ir įsivertinimu grįstą švietimo kokybės kultūrą, suteikiantys mokiniams palankiausias galimybes atskleisti individualius gebėjimus bei tenkinti jų specialiuosius ugdymosi poreikius. Išskirtinis dėmesys skiriamas ne tik pamokos vadybai, bet ir mokyklos bendruomenės narių tarpusavio santykių bei savitos mokyklos kultūros puoselėjimui.

Kiekvienais metais vyksta metodinė savaitė: pedagogai aktyviai veda atviras pamokas panaudodami įvairius aktyvius ir interaktyvius mokymo metodus

Gimnazijoje yra sudarytas ir direktoriaus patvirtintas smurto ir patyčių prevencijos ir intervencijos vykdymo tvarkos aprašas.

2013-2014 metais gimnazijoje buvo diegiama OLWEUS patyčių prevencijos programa.

2018-2020 ir 2021-2022 metais gimnazijoje buvo diegiama OPKUS programa.

**Gimnazijos įsipareigojimai OPPP**

Trakų gimnazija dirba vadovaudamasi Lietuvos  Respublikos Švietimo įstatymu, ŠMM ministro rekomendacijomis dėl smurto artimoje aplinkoje atpažinimo kriterijų ir veiksmų, kilus įtarimui dėl galimo smurto artimoje aplinkoje, nuostatais, strateginiu ir metiniu veiklos planu, vidaus darbo tvarkos taisyklėmis ir kitais teisės aktais. Siekiant sumažinti patyčių mąstą gimnazijoje vadovaujamasi Lietuvos Respublikos Vaiko teisių apsaugos pagrindų įstatymu,  Olweus programos standartu.

**Olweus programos standartas**

Gimnazija pradėjo diegti OPPP 2013 metais, o OPKUS pradėta įgyvendinti nuo 2018 metų rugsėjo mėnesio.

**Tikslas –** Laikantis Olweus programos standarto reikalavimų, gimnazijoje kurti saugią aplinką, pagrįstą gimnazijos bendruomenės narių bendravimo ir bendradarbiavimo kultūra ir abipusiu pasitikėjimu.

**Uždaviniai:**

1. Didesnį dėmesį skirti aptarnaujančio personalo įtraukimui į programos įgyvendinimą skatinant dalyvavimą MSG susirinkimuose.

2. Skatinti kolektyvo narius efektyviau taikyti „Nuobaudų kopėtėles“.

3. **Apie patyčių prevencijos programą informuoti tėvus, įtraukti į bendrą veiklą.**

4. Tobulinti OPKUS veiklą atsižvelgiant į MSG pasiūlymus ir praėjusių mokslo metų mokinių apklausos rezultatus.

**VEIKLOS TURINYS**

|  |  |  |  |  |
| --- | --- | --- | --- | --- |
| Eil. Nr. | Veiklos turinys | Data | Dokumentas | Atsakingas asmuo |
|  | Mokyklos personalo susirinkimo metu aptariami Olweus programos standarto reikalavimai, Olweus tyrimo rezultatai bei priimamas sprendimas dėl kokybės užtikrinimo sistemos diegimo. | 2022 m. rugsėjo mėn. | Protokolas | Koordinatorė Ilona Balkuvienė, OP instruktorė Jurgita Večerskienė, gimnazijos direktorius Marian Kuzborski, gimnazijos darbuotojai |
|  | OPKUS  Diegimo gimnazijoje trišalė sutartis pasirašymas | 2022 m. lapkričio mėn. | Sutartis | Koordinatorė Ilona Balkuvienė, OP instruktorė Jurgita Večerskienė, gimnazijos direktorius Marian Kuzborski, |
| 1. | OPKUS kokybės plano rengimas ir tvirtinimas | 2022 m. rugsėjo - lapkričio mėn. | Direktoriaus įsakymas. | Koordinatorė Ilona Balkuvienė |
|  | Budėjimo gimnazijoje grafiko sudarymas ir koregavimas | Rugsėjo ir sausio mėn. | Direktoriaus įsakymas, budėjimo tvarkaraštis | Gimnazijos direktorius  Marian Kuzborski |
| 1. | Mokytojų ir aptarnaujančio personalo susirinkimai, skirti aptarti kokybės planą, tolimesnes veiklas, įgyvendinimą | 2022 m. rugsėjo mėn.ir 2023 m. gegužės mėn. | C4, C1 | Gimnazijos direktorius Marian Kuzborski,  koordinatorė Ilona Balkuvienė |
| 2. | 5 MSG susirinkimai | 2022 m. ir 2023 m. (pagal grafiką) | R1 | MSG vadovės |
| 3. | Koordinacinio komiteto susirinkimai | 2022 m. ir 2023 m. (pagal poreikį) | Protokolai | Gimnazijos direktorius Marian Kuzborski,  koordinatorė Ilona Balkuvienė |
| 4. | Mokymai naujiems programos nariams | 2022 m. derinsime su instruktore | R3 | Instruktorė Jurgita Večerskienė |
| 5. | Mokinių apklausa | 2021 m. lapkričio mėn. | C1 | Gimnazijos direktorius  Marian Kuzborski, koordinatorė Ilona Balkuvienė,  Instruktorė Jurgita Večerskienė |
| 6. | Priežiūros mokykloje vykdymo grafiko koregavimas | 2022 m. rugsėjo mėn. ir 2023 m. sausis mėn. | C1 | Gimnazijos direktorius  Marian Kuzborski, koordinatorė Ilona Balkuvienė |
| 7. | Keturių taisyklių prieš patyčias reguliarus naudojimas | Visus mokslo metus | C2 | 1-8 ir I-IV gimnazijos klasių vadovės |
| 8. | 1-8 ir I-IV klasių valandėlės pagal OPPP modelį | Du kartus per mėnesį | R2 | 1-8 ir I-IV gimnazijos klasių vadovės |
| 9. | Mokinių savivaldos susirinkimai | 2022 m. rugsėjo mėn., lapkričio ir 2023 m. kovo mėn., gegužės mėn. | R4, C3 | Gimnazijos direktorius  Marian Kuzborski,  koordinatorė Ilona Balkuvienė |
| 10. | Individualūs pokalbiai su mokiniais. | Visus mokslo metus | C2 | 1-8 ir I-IV gimnazijos klasių vadovės |
| 11. | Tėvų (globėjų, rūpintojų) informavimas apie OPKUS visuotiniame susirinkime | 2022 m. – 2023 m. pagal gimnazijos veiklos planą | C1 | Gimnazijos direktorius  Marian Kuzborski, koordinatorė Ilona Balkuvienė |
| 12. | Tėvų (globėjų, rūpintojų) švietimas patyčių prevencijos klausimais 1-8 ir I-IV gimnazijos klasių susirinkimuose | 2 kartus per mokslo metus pagal gimnazijos veiklos planą | C2 | 1-8 ir I-IV gimnazijos klasių vadovės  koordinatorė Ilona Balkuvienė |
| 14. | Priminimas mokytojams ir aptarnaujančiam personalui apie P1 procedūras | Visus mokslo metus | P1  C1 | Gimnazijos direktorius  Marian Kuzborski,  Visi mokytojai, aptarnaujančio personalo darbuotojai,  koordinatorė Ilona Balkuvienė |
| 15. | Nukrypimų fiksavimas ir trūkumų pašalinimas | Užfiksavus nukrypimą | A1/A2 | Gimnazijos direktorius  Marian Kuzborski,  Gimnazijos darbuotojai pastebėję nukrypimą,  koordinatorė Ilona Balkuvienė |